El governador Antonio de Noli va tenir un fill, Simone, que el va acompanyar en les seves exploracions a Guinea i que posteriorment va tornar a Itàlia establint-se a Cesena (regió d'Emília Romanya, veïna a la Ligúria genovesa), i una filla (Donya Branca de Aguiar) que va romandre a Cap Verd. En 1476, en ser ocupades les illes de Cap Verd per forces de Castella durant la Guerra de Successió de Castella, l'italià Antonio de Noli va romandre com a governador de Cap Verd sota bandera castellana. Arran del Tractat d'Alcaçovas i del restabliment del domini portuguès a les illes, el rei portuguès va mantenir Antonio de Noli com a governador però el seu mandat va ser limitat. La governació de les illes va recaure en 1497 en la filla de Noli, Branca, que s'havia casat amb el noble portuguès Dom Jorge Correia de Sousa, "fidalgo da casa real"). D'aquesta manera, la seva filla Branca va poder mantenir-se com a aparent hereva al govern de la Colònia de Cap Verd, per condició del rei, però solament com a esposa d'un noble portuguès, una mesura presa per la Corona en part per assegurar-se el comandament militar portuguès de les illes en l'eventualitat de noves guerres amb Castella, i en part per assegurar la transferència del domini a mans portugueses de les plantacions de sucre i cotó propietat dels De Noli i obtingudes en els seus orígens sota la forma jurídica de "lord-propietor".